3 Дадзеная праца прысвечана вывучэнню матэрыяльнага забеспячэння войска і абарончых збудаванняў ВКЛ у першай палове XVI ст. Усе асноўныя аспекты дадзенай працы разглядаюцца праз прызму прававых адносінаў, а таксама праз аналіз эканомікі і гаспадаркі ВКЛ падчас праўлення апошніх прадстаўнікоў дынастыі Ягелонаў: Жыгімонта Старога і Жыгімонта Аўгуста. Верхняй мяжой дадзенага даследвання зяўляецца 1558 год- пачатак Лівонскай вайны, значэнне, ход якой знаходзяцца ў прамой залежнасці ад папярэдняга этапу гісторыі развіцця эканомікі, гаспадаркі, ваеннай справы на землях ВКЛ. Актуальнасць тэмы заключаецца ў тым, што пытанні, якія тычацца вайсковай справы і асабаліва праблем фінансавання і забеспячэння абароназдольнасці краіны застаюцца практычна нераспрацаванымі ў беларускай гістарыяграфіі, дзе адсутнічае асобная школа вайсковай гісторыі, у адрозненні ад суседніх краін, дзе пры акадэміях навук працуюць цэлыя інстытуты ваеннай гісторыі, як напрыклад у Польшы і Расіі. Тым больш, што вывучэнне дадзенай тэмы немагчыма без дакладнага аналізу эканамічнай і прававой гісторыі краіны.